JY LEES NOU Kerriemaalvleis-en-cheddarquiche
SOYA 01/03 8905 85,00
WEAT 01/03 5214 46,00
Vandeesweek is daar 'n ete vir elke smaak, van souttert en pasta tot goudbruin, brosgebraaide vis. Lekker eet!
350 g maer beesmaalvleis
5 ml bruinasyn
250 ml grofgerasperde sterk cheddar
2 stingeluie, fyngesnipper
Kors: Meng die meel en sout saam en vryf die botter met jou vingerpunte in tot goed gemeng en die mengsel krummelrig lyk. Voeg die yswater drupsgewys by terwyl jy meng tot die deeg klam frummels vorm wat aan mekaar vassit. Druk die deeg platter, bedek met kleefplastiek en verkoel vir minstens 2 uur.
Vulsel: Braai die ui en knoffel in die olie tot sag. Voeg die kerriepoeier by en braai tot geurig. Voeg die maalvleis by en braai tot gaar. Geur met sout en peper en voeg die worcestersous, blatjang, asyn en water by. Verhit tot kookpunt en prut stadig tot dik en geurig. Laat afkoel tot kamertemperatuur.
Voorverhit die oond tot 200 °C. Rol die deeg dunner uit op 'n meelbestrooide oppervlak en voer 'n losboomtertpan van 24 cm daarmee uit. Sny die kante netjies. Voer die pan met deeg uit met 'n vel bakpapier en gooi rys of droëbone op die papier.
Bak vir 12 minute. Haal uit die oond, verwyder die papier en rys of bone en bak die kors net so vir 'n verdere 5 minute, of tot die deeg nie meer klam lyk nie. Haal uit die oond.
Verlaag die oondtemperatuur tot 165 °C. Sprinkel die gerasperde kaas in die tertkors en versprei eweredig. Skep die kerriemaalvleis egalig oor die cheddarkaas.
Klits die eiers, melk en suurroom saam. Geur liggies met sout en peper en voeg die stingeluie by. Skep die eiervlamengsel oor die maalvleis.
Bak die quiche vir ongeveer 30-40 minute tot die vulsel ferm en die quiche goudbruin is. Haal uit die oond, laat effens afkoel en sit voor met 'n groenslaai.